DIN NOU DESPRE ORGANIZAREA TERITORIILOR BIZANTINE 
DE LA DUNĂREA DE JOS: STRATEGATUL DE DRISTRA-DOROSTOLON 

Résumé: La victoire du basilé Jean I Tzimisces, pendant l'été de lan 971, contre le grand cneaz 
de Kiev, Sveatoslav I, qui avait envachi la Bulgarie aux instigations de la cour byzantine (968/969) après 
qu'il s'était retourné contre l’Empire Byzantin (970/971), a apporté sous la domination du Byzance les 
régions de la Bulgarie orientale et du Bas Danube. Les nouvelles acquisitions territoriales du Bas 
Danube ont été organisées par les autorités byzantines dans une unité administrative-territoriale distincte 
— le thème Mésopotamie de l'Occident — sousdivisé en deux stratégats (stratégats de frontière): le 
stratégat de Dristra-Dorostolon (Silistre), dans l’espace danubien-pontique, et le stratégat de 
Ioannopolis (Preslav), au Sud dans la Bulgarie orientale. Dans cette d'organisation, le thème 
Mésopotamie de l’Occident a fonctionné entre 971 et env. 976. 

Le succes de la révolte antibyzantine des Comitopoules (976), suivi par l'offensive bulgare contre 
les dominations byzantines a déterminé la réorganisation adminstrative-territoriale des territoires possédées 
par les Byzance à l'Est et au Nord-Est de la Péninsule Balkanique. Dans les nouvelles conditions, le 
stratégat de loannopolis a été transféré dans la composition de thème Thrace, et le stratégat de Dristra- 
Dorostolon a été divisé en deux: dans la moitié nordique de l’espace danubien-pontique a été constitué le 
stratégat la Mésopotamie de l’Occident, et dans la moitié sudique de la même région a continué fonctionner 
l’ancien stratégat de Dristra-Dorostolon, mais réduit à la moitié des territoires détenues avant. Dans la 
nouvelle structure, le thème Mésopotamie de l'Occident, réduit aux territoires danubiene-pontique, avait 
dans sa composition le stratégat omonyme (le stratégat la Mésopotamie de l’Occident) et le stratégat de 
Dristra-Dorostolon. La nouvelle organisation adminstrative-territoriale des pouvoirs byzantins du Bas 
Danube va se mentenir jusqu'environ l'an 986. Après cette date, le stratégat frontalier de Dristra- 
Dorostolon cessera son existence sous les coups des Bulgares. 

Les réconquetes byzantines de la Bulgarie orientale et au Bas Danube (1000) ont déterminé la 
reconstitution des le stratégats de loannopolis et de Dristra-Dorostolon (env. 1000). La nouvelle unité 
adminstrative-territoriale du Bas Danube — le stratégat de Dristra-Dorostolon — n'avait plus le statut 
d'un stratégat de frontière mais celui de thème à proprement parler. Jusqu'à la moitié du 1“ décenie du 
XI siècle (env.1004), très probablement par rations militaires, le stratégat de Dristra-Dorostolon a été 
mis sous l'administration du duc de la Thrace. Après cette date (après 1004), il a fonctionné comme 
thème distincte jusqu'environ les années 1018/1020, quand au Bas Danube a été constitue le thème 
Paristrion-Paradounavon. 

Mots clef: la Bulgarie, Le Bas-Danube, le stratégat frontalier, le Thème Mésopotamie de 
l' Occcident, le Stratégat de Dristra-Dorostolon, le Stratégat la Mésopotamie de l'Occident 

Cuvinte cheie: Bulgaria, Dunärea de Jos, stratagat frontalier, Thema Mesopotamia Apusului, 
Strategatul de Dristra-Dorostolon, Strategatul Mesopotamia Apusului 


Victoria bizantinä din vara anului 971 a adus sub stäpânirea Imperiului regiunile de la 
Dunărea de Jos, organizate într-o unitate administrativ-teritorialä, într-o nouă themă. Evoluţia 
acesteia a fost marcată însă, pe toată durata existenţei sale (971-—cca. 1018/1020), de desfăşurarea 
conflictului redeschis între Imperiului Bizantin şi Țaratul Bulgar refăcut. 

Organizarea teritoriilor bizantine de la Dunärea de Jos (971). Teritoriile fostului 
Țarat Bulgar, respectiv Bulgaria răsăriteană şi spațiul danubiano-pontic, au fost organizate într-o 
nouă themă bizantină. Organizarea teritoriilor recucerite de Bizanţ la Dunărea de Jos a 
reprezentat o problemă viu disputată în istoriografie, ce i-a divizat serios pe specialiştii care au 
abordat-o, aceştia dând, în consecinţă, răspunsuri extrem de diferite. Pentru perioada cuprinsă 
între 971 şi 976, anul izbucnirii revoltei Comitopulilor, numărul redus şi inconsistenta 
izvoarelor de care dispunem, au permis formularea mai multor ipoteze în legătură cu această 
problemă, unele dintre ele aflate în totală opoziţie. 

După N. Bănescu, încă din 971, „înainte de a părăsi teritoriul care fusese teatrul 
luptelor sale, împăratul fortifică cetățile de pe malul drept al fluviului şi extinse această 
măsură şi asupra unora de pe malul stâng; el numea, în acelaşi timp, la Dorostolon-Dristra 
(Silistra modernă) un strateg pentru guvernarea regiunii” |. Acestuia i-a revenit, în această 
epocă, conform tezei aceluiaşi istoric, în primul rând, un rol militar, acela de „a-i supraveghea 
pe barbarii din regiune si locul pe unde ei aveau obiceiul să invadeze imperiul”?. 

Şi alţi istorici au susţinut ideea că teritoriile Bulgariei răsăritene, recucerite de Bizanţ, 
au fost organizate într-o nouă themă, un sfrategat, ce purta numele oraşelor Zoannopolis 
(Preslav) şi Dorostolon (Silistra). Primul guvernator al themei a fost, se pare, între 971-976, 
„Leon Sarakinopoulos, protospătar imperial si strateg de loannopolis si de Durostolon”, al 
cărui sigiliu a fost descoperit la Preslav, foarte probabil, una şi aceeaşi persoană cu acel „Leon, 
strateg istrian”, al cărui sigiliu a fost descoperit la Călăraşi. Acesta a fost identificat de unii 
cercetători români cu marele drongar Leon, comandantul flotei bizantine care în vara anului 
971 a acţionat pe Dunăre împotriva ruşilor“; identificarea rămâne, în opinia noastră discutabilă. 

Pe baza unui taktikon bizantin de la sfârşitul secolului al X-lea (cca. 975/976-979), ce 
menţionează 7 duci şi katepani, 12 strategi ai unor mari şi vechi theme şi 71 de strategi 
frontalieri, istoricul grec Nikolas A. Oikonomides susține constituirea în regiunea Dunării de 
Jos a themei Mesopotamia Apusului (Meoonorauia týs Avoeos), în frunte cu un katepan 
(katerávæw), respectiv un duce (60v€), al cărei nume se întâlneşte în documente până în jurul 
anului 1000 după care dispare, probabil ca urmare a constituirii themei Paristrion-Paradunavon. 
În fruntea acesteia este menţionat în intervalul 975-979, un „katepan al Mesopotamiei (ó 
katenrávæ Mecorotauias (tý Aúoewç)” À 

Alături de acest ,,katepan al Mesopotamiei”, acelaşi taktikon mai menţionează însă, la 
sfârşitul domniei lui loan Tzimiskes şi la începutul celei a lui Vasile II, şi o serie de strategi ai 
teritoriilor stăpânite de Bizan în Bulgaria răsăriteană: un „strateg al Mesopotamiei Apusului (6 
(sc. otpatnyds) Meoonorauia týs Adoewc)” un „strateg de Dristra (orparnyos týs Apíotpaç)”, 
precum şi un „strateg al Thraciei şi loannopolisului (6rparqyos Opakns Kai Tavourélews)” e 
Pe baza acestor informații, istoricul Eugen Stănescu a formulat o ipoteză apropiată, aceea că 


l Bănescu 1943-1944, 67; Bänescu 1946, 46. 

7 Bänescu 1928, 12. 

Barnea 1964, 240-245: „Aéœv Baoixdç npwtrooravápioçş kaí orpatnyos Toavvovrdisos Kai 
Aopootoiov ó Zaparivorovios”, respectiv, , Aéovri orparnyo Tozpinvo”; Mititelu, Barnea 1966, 46- 
48; DID III, 75; Diaconu 1969, 396-397; Stănescu 1974, 399. 

* DID III, 75 şi nota 11. 

> Oikonomides 1965, 57, 73. 

taktikon-ul în discuţie „menţionează existența certă a strategatelor de Dristra şi Preslav 
(loannopolis) putând fi reunite sub autoritatea unui duce al Mesopotamiei Apusului [...], 
denumire care ar putea desemna regiunea dintre Dunăre si Mare” ?. 

Într-un studiu de dată recentă, istoricul Al. Madgearu susține categoric constituirea de 
către loan Tzimiskes, în vara anului 971 a două theme, una în partea central-sudică a spaţiului 
danubiano-pontic, în jurul oraşelor Dristra şi Preslav, şi a doua, numită Mesopotamia Apusului, în 
jumătatea nordică a teritoriilor dintre Dunăre şi Marea Neagă. „Chiar după cucerire, în vara lui 
971, — afirmă Al. Madgearu — teritoriul din jurul Dristrei si a Preslavului a fost organizat de 
către Tzimiskes ca provincie, condusă de un strateg. Limita ei nordică era Valea Carasu. O altă 
provincie, numită Mesopotamia Apusului a fost constituită în nordul Dobrogei. Denumirea sa 
are legătură cu aşezarea ei între Dunăre, Marea Neagră şi Valea Carasu” * 

În sfârşit, o altă categorie de istorici, simplificând lucrurile, susţine constituirea, încă din 
anul 971, a themei Paristrion sau Paradunavon (Podunavia — în pronunția slavă). În fruntea 
themei, susțin aceiaşi specialişti, se afla „un strateg (arhon, katepan sau duce) cu împuterniciri 
multiple, militare şi administrative” A 

Coroborarea informațiilor sigilografice cu cele documentare de care dispunem, pentru 
971-cca. 980, pe care-l putem însă extinde până în 986, anul cuceririi Preslavului de către 
bulgari, conturează o situație mult mai complexă privind organizarea teritoriilor recucerite de 
bizantini în anul 971. O asemenea situație este perfect explicabilă având în vedere condițiile 
excepționale în care a funcționat noua unitate teritorial-administrativă în această etapă de 
început a existenței sale. 

O primă concluzie ce se desprinde din menționarea de către taktikonul de la sfârşitul 
secolului al X-lea a acelui impresionant număr de strategi, majoritatea rezidând în cetăți de 
frontieră, în marea lor majoritate situate la frontiera bulgară, exclude categoric posibilitatea ca 
ei să fi fost guvernatorii a tot atâtor theme. Aceştia au fost, fără îndoială, comandanții militari 
ai cetăților respective sau, în cel mai bun caz, unii dintre ei si conducătorii unor subdiviziuni 
ale themelor de frontieră, respectiv ale unor tourmai (rovpuai). 

O situație similară înregistrăm si în teritoriile recucerite de Bizanț în Bulgaria răsăriteană 
şi la Dunărea inferioară. Existenţa concomitentă a unui „katepanat al Mesopotamiei Apusului”, 
cu certitudine încă din 971 sau dintr-un an imediat următor, si a strategatelor menționate în 
acelaşi taktikon — cel „al Mesopotamiei Apusului”, din 975/976, cel „al Dristrei” şi cel „al 
loannopolisului”, din aceeaşi perioadă, asociat celui al Thraciei — nu mai lasă nici o urmă de 
îndoială asupra modului de organizare a regiunilor Bulgariei răsăritene si de la Dunărea de Jos în 
primii ani care au urmat cuceririi bizantine din 971: acestea au fost reunite într-o unitate 
admninistrativ-teritorială distinctă: thema Mesopotamia Apusului (Meconrotapía TÁG 
Avozoş). Reşedinţa nou-înființatei unități administrativ-teritoriale a fost stabilită la Dristra- 
Dorostolon, important centru urban si punct strategic de la Dunărea de Jos. 

În acest punct al cercetării noastre, semnalăm faptul că în rândul specialiştilor, inclusiv 
români, nu există unanimitate de păreri privind localizarea geografică a themei Mesopotamia 
Apusului la Dunărea de Jos. Spre exemplu, A. A. Bolsacov-Ghimpu, plecând de la o informație 
dintr-o Notitia Episcopatum de la sfârşitul secolului al VIII-lea, care menționează un mitropolit al 


Stănescu 1974, 399. 
Madgearu 1999, 421. 
Rădulescu, Bitoleanu 1979, 154. 

Mesopotamiei cu sediul la Philippi, formuleazä ipoteza cä este posibil ca thema Mesopotamia 
Apusului să fi fost în Macedonia, „situată probabil între cursurile Strymonului si Nestosului” ". 
Organizarea themei bizantine de la Dunărea de Jos, în epoca de început a existenţei sale, 
a stat sub incidenţa situaţiei politico-militare din zonă, întrucât regiunile de la Dunărea de Jos 
au fost, aproape neîntrerupt teatru de război. Acest lucru şi-a pus decisiv amprenta, atât asupra 


modului de organizare, cât şi a rolului ce i-a revenit acestei theme în epocă. 


Strategatul de Dristra-Dorostolon — un strategat de frontieră (971 — post 986). Sursele 
sigilografice de care dispunem confirmă divizarea themei Mesopotamia Apusului, încă de la 
începutul existenţei sale, în subunități teritorial-administrative, numite strategate. Într-o primă 
etapă (cca. 971-975/976), în compunerea acesteia considerăm că au intrat două strategate: 
strategatul de Dristra sau Dorostolon, situat în spaţiul danubiano-pontic, cu reşedinţa în oraşul 
omonim, şi strategatul de Ioannopolis, în sud, cu centrul a Preslav, reunite sub autoritatea unui 
guvernator, care în surse apare cu titlul de strateg, katepan sau duce. Primul guvernator al themei 
Mesopotamia Apusului a fost, foarte probabil, Leon Sarakenopoulos. 

În unele studii de dată recentă, unii specialişti îi consideră ca posibili strategi ai Dristrei, 
succesori ai lui Leon Sarakenopoulos, după 976, pe doi protospătari imperiali, Petros şi, 
respectiv, Arcadios!!. În ceea ce ne priveşte nu împărtăşim această opinie, ci îi considerăm pe 
cei doi strategi ai Dristriei, ca strategi de rang secund, subordonați guvernatorului themei 
Mesopotamia Apusului. Nu dezvoltăm aici această opinie, întrucât asupra problemei în cauză 
vom reveni mai pe larg în paginile care urmează, prilej cu care vom încerca să ne argumentăm 
corespunzător şi ipoteza propusă. 

Succesul răscoalei Comitopulilor (976) şi ofensiva bulgară împotriva stăpânirilor 
bizantine din Peninsula Balcanică a impus Bizanțului să recurgă la o reorganizare teritorial- 
administrativă a acestora. Noua organizare dată de autorităţile bizantine stăpânirilor imperiului 
din Balcani, inclusiv celor din Bulgaria răsăriteană şi din spațiul danubiano-pontic, îşi găseşte o 
relativă prezentare în informaţiile cunoscutului taktikon de la sfârşitul secolului al X-lea 
(975/976-979), dar şi în aşa-numitele Însemnări ale toparhului grec sau bizantin, cunoscute şi 
sub numele de Anonimul lui Hase, datate în ultimul deceniu al aceluiaşi secol (991-995/ 1000)'7. 

Aşa cum se cunoaşte, faktikon-ul enumără 7 duci şi katepani, 12 strategi ai unor vechi 
theme şi 71 de strategi, ale căror comandamente erau situate pe frontiera bulgară sau în 
imediata vecinătate a acesteia. Între aceştia se numără, aşa cum am arătat deja, un „katepan al 
Mesopotamiei (Apusului)”, precum şi un „strateg al Mesopotamiei Apusului”, un strateg de 
Dristra” şi un „strateg al Thraciei şi loannopolisului ”. 

Pe baza acestor informaţii, suntem în măsură să afirmăm că în cadrul themei Mesopotamia 
Apusului a fost constituit, în această epocă, prin divizarea strategatului Dristrei, un nou strategat, 
purtând acelaşi nume cu thema bizantină, respectiv „strategatul Mesopotamia Apusului”. Acesta 
ocupa teritorial jumătatea nordică a spaţiului danubiano-pontic, având centrul, foarte probabil, la 
Lykostomo, reşedinţa unui arhontat bizantin din a doua jumătate a secolului al IX-lea care, 
probabil, şi-a continuat existenţa până în 971'7. Măsura, dictată, fără îndoială, de considerente 
militare, se încadra în cea sugerată de informaţiile raktikon-ului, de divizare a unităţilor teritorial- 


10 Bolşacov-Ghimpu 1973, 558-660. 

1! Madgearu 1999, 421; Zbuchea 2001, 282. 

12 Cazacu 1944, 33-53. 

15 Märculet 2002a, 47; Pentru problema Arhontatului de Lykostomo, vezi: Märculet 2005a, 25-37. 

administrative mari de la frontiera bulgară în subunități mai mici, mai uşor de apărat. Totodată, 
suntem de părere că întreaga themă Mesopotamia Apusului a suferit importante modificări sub 
aspectul organizării sale administrativ-teritoriale. În noua sa structură, considerăm că aceasta avea 
în compunere strategatul omonin — strategatul Mesopotamia Apusului — şi pe cel al Dristrei, în 
timp ce strategatul de Ioannopolis, scos din compunerea themei Mesopotamia Apusului, a fost 
încorporat themei Thracia. Sigiliile a doi dintre strategii Thraciei şi loannopolisului din această 
perioadă, Theophanes şi Nikephoros Xiphias, confirmă noile realităţi adminstrativ-teritoriale 
stabilite de Bizanţ în Bulgaria răsăriteană. 

În acest punct al demersului nostru considerăm necesar şi util să ne oprim puţin şi 
asupra problemelor ridicate de guvernarea la Dristra a celor doi strategi menționați mai sus, 
protospătarii imperiali, Petros şi Arcadios. Întrucât sigiliile ce la sunt atribuite au fost datate 
după 976, considerăm că guvernarea lor la Dristra trebuie şi ea datată după această 
reorganizare a themei Mesopotamia Apusului. Dar deoarece în aceeaşi perioadă, aşa cum am 
văzut, taktikonul amintit, publicat de N.A. Oikonomides, menționează existența concomitentă, 
alături de strategul Dristrei, a unui katepano de Mesopotamia Apusului şi a unui strategos de 
Mesopotamia Apusului, considerăm că atât Petros, cât şi Arcadios, care au ocupat funcția de 
strategi de Dristra nu au putut fi guvernatorii întregii theme de la Dunărea de Jos. Conchidem 
deci, pe baza informaţiilor existente că aceştia au fost strategi de rang secund, asemenea 
celorlalți 69 menţionaţi alături de ei în taktikon, subordonați katepanului Mesopotamiei 
Apusului. Cât timp au condus ei strategatul Dristrei nu ştim. Considerăm însă că prezenţa lor în 
fruntea acestuia coincide cu reluarea luptelor cu bulgarii, mai exact ofensivei bulgare împotriva 
stăpânirilor bizantine din estul şi nord-estul Peninsulei Balcanice, ce a urmat succesului inițial 
al revoltei Comitopulilor. 

Noua organizare administrativ-teritorială dată themei Mesopotamia Apusului, sub 
presiunea evoluţiei cadrului politic şi militar din Peninsula Balcanică, certă în perioada 
975/976-979/980, a fost menţinută, foarte probabil, până după 986, anul cuceriri 
Joannopolisului de către bulgari şi al declanşării ofensivei bulgare împotriva stăpânirilor 
bizantine din nord-estul Peninsulei Balcanice”. 

Ofensiva bulgară ulterioară anului 986 s-a soldat cu recucerirea majorităţii teritoriilor 
strategatului Distrei, determinând replierea treptată a stăpânirilor bizantine în regiunile dintre 
Dunăre şi Mare şi, în final, restrângerea acestora la jumătatea nordică a istmului danubiano- 
pontic, respectiv la teritoriile strategatului Mesopotamia Apusului, ale căror limitate 
meridionale urmau aproximativ traseul valului piatră de pe aliniamentul Cernavodă — 
Constanta'*. Admitem, de asemenea, faptul că imperiul mai păstra, sub controlul său şi o serie 
de puncte fortificate situate pe malul drept al fluviului, între Dristra şi Cernavodă, a căror 
apărare şi aprovizionare era asigurată cu ajutorul flotei”. 

Noua conjunctură, de o gravitate extremă, a impus curţii bizantine să dea o altă organizare 
reduselor teritorii rămase sub stăpânirea sa spre a le eficientiza apărarea şi a le asigura 


14 Cf. Madgearu 1999, 422. 

15 Märculet 2002a, 50. 

Atribuirea valului de piatră fie bulgarilor, fie bizantinilor, s-a constituit într-o controversă încă 
nerezolvată de către specialişti. Pentru discuţiile asupra acesteia, vezi: Diaconu 1962, 1215-1235, cu 
întreaga discuţie asupra atribuirii şi datării valului, Diaconu 1965a, 189-199; Diaconu 1965b, 383-394; 
Diaconu 1968, 357-369; Cf. Cihodaru 1961, 257-272; Cf. Cihodaru 1965, 260-280. 

17 Märculet 2002a, 50. 

supraviețuirea. Organizarea regiunilor nord-dobrogene rămase în stăpânirea Imperiului Bizantin, 
poate fi uşor identificată şi reconstituită pe baza informaţiilor Însemnărilor toparhului 5. 

Conform acestei surse, stăpânirile bizantine din istmul dobrogeano-pontic au fost 
organizate într-o „toparhie” sau „o Klemata (ră Kinuara)”, respectiv într-o provincie distinctă 
de frontieră”. În fruntea sa se afla un guvernator, numit de sursa amintită „roparh”, mai exact 
un strateg, având atribuţiile celor menţionaţi în taktikon. Asupra resedintei sale nu avem 
informaţii certe, dar cele pe care le detinem din Însemnări, conduc la concluzia a fost în unul 
din centrele de la Dunărea maritimă, foarte probabil, tot la Lykostomo”. 

Chiar şi în aceste condiţii, minuscula provincie nord-dobrogeană, ultima rămăşiţă a 
themei Mesopotamia Apusului, căreia îi asigura continuitatea, îşi conserva statutul de themă 
propriu-zisă, dar guvernarea sa era încredinţată ducelui Thraciei. Ne bazăm această afirmaţie 
pe faptul că, în jurul anului 1000, unele surse sigilografice îl menționează pe un Damianos 
Dobromir, „anthypatos, patrikios şi duce de Thracia şi Mesopotamia”, despre care s-a emis 
ipoteza că ar fi vlah de origine”!. Semnificaţia conţinutului legendei este certă: ea menţionează 
o unitate administrativ-teritorială rezultată în urma unificării a două unităţi administrativ- 
teritoriale distincte (ducate sau katepanate) având acelaşi statut, acela de themă. 

Întrucât după această dată menţionarea themei Mesopotamia Apusului încetează, 
considerăm că Damianos Dobromir nu guvernează după recucerirea bizantină a Bulgariei 
răsăritene din anul 1000, cum au susținut sau au lăsat să se înțeleagă unii specialişti care s-au 
ocupat de această problemă, ci înainte de această dată, care poate fi luată ca terminus ante quem a 
guvernării sale. El încheie foarte probabil, seria ducilor şi katepanilor Mesopotamiei Apusului. 

Această organizare a teritoriilor bizantine de la Dunărea de Jos avea să se perpetueze 
până în jurul anului 1000. După această dată, aşa cum vom vedea în continuare, pe fondul 
succeselor decisive înregistrate de Imperiul Bizantin în conflictul cu Țaratul Bulgar, soldate cu 
recucerirea treptată a teritoriilor acestuia, stăpânirile bizantine de la Dunărea de Jos 
înregistrează noi forme de organizare administrativ-teritorială. De altfel, după anul 1000 thema 
Mesopotamia Apusului dispare din izvoare, ea încetându-şi existența. 


Strategatul de Dristra-Dorostolon — themă la Dunărea de Jos (cca. 1000-cca. 1018/ 
1020). Războiul bizantino-bulgar intra într-o nouă etapă în ultimii ani ai secolului al X-lea 
(după 997), înregistrând o desfăşurare complet diferită față de epoca anterioară. Consolidarea 
poziţiei sale interne şi reglementarea situaţiei imperiului în Orient (în anul 1000 era încheiată o 
pace pe 10 ani cu califul fatimid), i-au permis împăratului Vasile II să-şi concentreze toate 


15 Cazacu 1944, 50-53. Asa cum bine se ştie, fapt demonstrat, în ierarhia aulică bizantină nu există titlul 


sau demnitatea de toparh, după cum nu există nici denumirea de roparhie pentru a desemna vreun tip 
de unitate admnistrativ-teritorială. Termenii sunt folosiţi în literatura bizantină cu sensul de 
guvernator sau comandant, respectiv de provincie sau themă. Pe parcursul lucrării noastre vom folosi 
termenii foparh-toparhie, aşa cum apar ei în izvorul utilizat spre a individualiza mai bine teritoriile şi 
guvernatorul la care se referă sursa. 

Cazacu 1944, 52. Pentru discuţiile privind localizarea acestei „Klemara”, vezi: Bolsacov-Ghimpu 
1973, 560-561; Bolşacov-Ghimpu 1972, 104-116. 

Cf. Diaconu 1962, 1228, propune Capidava; Cf. DID III, 91-93, consideră că reşedinţa guvernatorului 
(toparhului) era undeva în apropierea gurilor Dunării, Cf. Bolşacov-Ghimpu 1972, 104-111, unde 
prezintă majoritatea opiniilor formulate de specialişti cu privire la datarea Însemnărilor şi la localizarea 
teritoriilor la care acestea fac referire, optând pentru localizarea resedintei toparhului la Vicina. 

21 Cf. Madgearu 1999, 422; Cf. Zbuchea 2001, 282. 

eforturile politice şi militare în Balcani, declanşând o ofensivă generală împotriva statului 
bulgar, condus de Samuel. De acum, în pofida unor insuccese locale, Imperiul Bizantin nu va 
mai ceda nici un moment iniţiativa militară, obligându-l pe ţarul bulgar la o defensivă 
permanentă, materializată în reducerea treptată a întinderii statului său. 

După sângeroasa înfrângere provocată în anul 997 de generalul Nikephoros Uranos, 
țarului bulgar, la Zetunion, pe râul Spercheios, în Grecia, nu departe de Thermopyle, 
devastarea teritoriilor bulgare şi ocuparea portului Dyrrachion, ofensiva bizantină a fost 
directionatä spre Bulgaria răsăriteană spre a scoate de sub stăpânire bulgară teritoriile ocupate 
de Samuel în aceste regiuni. O scurtă ştire consemnată de loan Skylitzae, preluată de Georgios 
Kedrenos, şi de loan Zonaras, devine deosebit de importantă pentru cunoaşterea acestor 
aspecte. Primul relatează că „la anul 6508 (1000, n.n.), indictionul 13, împăratul trimițând o 
puternică armată împotriva fortäretelor bulgare de dincolo de Haemus (Munţii Balcani, n.n.) 
sub comanda patriciului Theodorokanos şi a protospătarului Nikephoros Xiphias, a supus 
stăpânirii romeie Marele Preslav, Micul Preslav ca si Pliskova” * La rândul său, loan 
Zonaras consemnează aceeaşi ştire, anume că, „[împăratul] plecă la război contra bulgarilor 
şi după ce a dărâmat cea mai mare parte a întăriturilor Sardicei (Sofiei, n.n.) se întoarce la 
Mosynopolis. A luat de asemenea Marele şi Micul Preslav ca si Pliskova (Pliska, n.n.)” ”. 

Fără îndoială, forțele bizantine cantonate în jumătatea nordică a istmului danubiano- 
pontic vor fi contribuit şi ele substanțial la victoria bizantină. Succesul bizantin de la cumpăna 
veacurilor X-XI aducea o modificare definitivă şi radicală a statutului politico-juridic al 
teritoriilor Bulgariei răsăritene şi a spaţiului danubiano-pontic. Organizarea lor a suferit de 
asemenea modificări esenţiale. Asupra acestor probleme ne vom opri în continuare. 

Statutul politico-juridic şi organizarea teritoriilor de la Dunărea inferioară şi din estul 
Bulgariei, recucerite de Bizanţ în urma campaniei din anul 1000, au reprezentat alte probleme 
care nu au primit încă un răspuns definitiv. În rândul istoricilor, discuţiile asupra acestor 
aspecte continuă. 

Numeroşi specialişti români sau străini au susținut, cu argumente solide, stăpânirea 
bizantină asupra Dristrei şi recucerirea de către imperiu a teritoriilor din sudul Dobrogei şi din 
Bulgaria răsăriteană în urma campaniei din anul 1000. De pe poziţii opuse, unii exponenti ai 
istoriografiei bulgare, îndeosebi, au căutat să acrediteze teza stăpânirii bulgare asupra Dristrei 
şi a regiunilor învecinate, atât înainte, cât şi după anul 1000”. 

Stirile de care dispunem, confirmă însă stăpânirea neîntreruptă a imperiului asupra Dristrei la 
sfârşitul secolului al X-lea şi la începutul secolului al XI-lea. Din această perioadă dispunem de mai 
multe sigilii ale guvernatorilor de la Dunărea de Jos. Astfel, un sigiliu descoperit la Pliska, datat la 
sfârşitul secolului al X-lea şi la începutul secolului al XI-lea îl menționează pe un „David, 
protospatharios şi strategos de Thracia şi Dristra” ”. Un altul, din aceeaşi perioadă, cu legenda 
„Theodoros, primikerios şi strategos de Dristra”, foarte probabil, unul şi acelaşi cu „Theodoros, 

Scylitzae, Synopsis historiarum, 26; Cedrenus, Historiarum..., 452. 

Zonarae Epitomae..., 559. 

Pentru diferitele opinii exprimate, vezi: Bänescu 1946, 47; Bänescu 1943-1944, 67; Jirecek 1876, 
194; DID III, 89; Diaconu, Vâlceanu 1972, 18; Sevcenko 1969, 591-598; Salamon 1971, 487-496; 
Oikonomides 1965, 57-79; Zlatarski 1927, 642-644; Zlatarski 1929, 3; Pavlov, Ianev, Cain 2002, 41. 
Diaconu 1969, 397; Diaconu, Vâlceanu 1972, 18: ,, Aafiô nporoora düpios kai orparnyos Opaxns kai 
Apiotpac. 

strateg autocrat”, al cărui sigiliu a fost descoperit la Silistra, aparține unui alt guvernator al themei 
de la Dunărea de Jos *. Puțin mai târziu, în anul 1017, Georgios Kedrenos îl menţionează în 
lucrarea sa pe „strategul de Dorostolon, Tzitzikios, fiul lui Theodates Ivirul” 27 În concluzie, pe 
baza acestor informaţii, suntem în măsură să conchidem că stăpânirea bizantină asupra Dristrei, 
înainte şi după anul 1000 este în afara oricărei discuţii. 

Există, de asemenea, unele opinii care configurează o situație mai complexă a acestor 
teritorii. Spre exemplu, P. Diaconu, care datează campania bizantină condusă de generalii 
Theodorokanos şi Nikephoros Xiphias în anul 1001, consideră că estul Bulgariei şi sudul 
Dobrogei, recucerite, respectiv toată regiunea Dunării de Jos, cu Dristra şi celelalte centre 
urbane, a fost înglobată themei Thracia. În sprijinul teoriei sale, cercetătorul român aduce 
sigiliul de la Pliska, al lui „David, protospatharios şi strategos de Thracia şi Dristra” Fe 

Dupä pärerea noasträ, campania bizantinä din anul 1000 readucea sub certä stäpânire 
bizantină estul Bulgariei şi sudul Dobrogei. Noile achiziţii teritoriale bizantine, şi le avem aici 
în vedere, în primul rând pe cele din zona Silistrei, unite cu vechile stăpâniri bizantine din 
nordul spaţiului danubiano-pontic, respectiv cu toparhia-klemata nord-dobrogeană, formau 
acum o nouă unitate administrativ-teritorială: strategatul Dristrei sau Dorostolonului. 
Reşedinţa sa a fost centrul urban omonim de pe Dunăre. În fruntea sa se afla un guvernator care 
purta titlul de strategos (otrparnyôs). Noua unitate teritorial-administrativă era succesoarea 
directă a themei Mesopotamia Apusului, al cărei statut îl si conserva de altfel”. Ne bazăm 
această afirmaţie pe faptul că descoperirea la Silistra a unui sigiliu apartinându-i lui „Leon 
Pegonites, protospatharios şi strategos de Marele Preslav” “, permite concluzia că după 
succesul militar din anul 1000, autoritățile bizantine au reconstituit şi fostul strategat de 
Ioannopolis (Preslav), dar separat de cel de Dristra-Dorostolon. 

Teritoriile intrate în componenţa strategatului de Dristra-Dorostolon nu le cunoaştem cu 
exactitate. Cu titlu de ipoteză considerăm însă că el îngloba, în general teritoriile care 
compuseseră thema Mesopotamia Apusului după reorganizarea ce a urmat anului 976, 
respectiv întregul spațiu danubiano-pontic, în primul rând. Credem că limitele sale urmau 
aproximativ cursul Dunării inferioare din amonte de Dristra (Silistra) până la guri, în partea 
nordică, litoralul Mării Negre în partea estică, în timp ce un aliniament ce trecea pe la vest de 
Dristra constituia hotarul său apusean, iar un aliniament ce trecea pe la sud de acelaşi centru 
constituia hotarul său meridional. 

Încă din această fază, a procesului de organizare a noii unităţi teritorial-administrative 
de la Dunărea de Jos, constatăm o modificare radicală a statutului strategatului de Dristra- 
Dorostolon, față de perioada 971- post 986. Noua unitate administrativ-teritorială nu mai are 
statutul unui strategat frontalier ci pe acela de themă. Foarte probabil, necesitatea coordonării 
efortului de apărare a acestor teritorii în fața atacurilor unor căpetenii bulgare locale, care mai 


25 Bänescu 1946, 69; Papahagi 1931, 306-307: „@ecoôópoç rpyuxmpios koi otparyyès Aiotpaç”, 

respectiv, , Oeo6&pos otTpatnyÙs AÜTOKTÜTOP ”. 

Cedrenus, Historiarum..., 463. 

Diaconu 1969, 397; Diaconu, Vâlceanu 1972, 18. Pentru datarea campaniei bizantine în anul 1001, 

vezi şi: Bänescu 2003, 522-523; Ostrogorsky 1963, 256; Wirth 1989, 98; Cf. Brezeanu 2004, 182, 

unde dateazä campania în 1001-1002. 

2 Märculet 2002a, 50-51; Märculet 2002b, 12; Märculet 2006, 49-50. 

30 Bänescu, Papahagi 1935, 602; Bănescu 1946, 41: ,zpœwroonatäpioc Kai otpatnyès TNG UEYÉANÇ 
Tpeo Wäbas”. 

păstrau încă sub controlul lor diferite regiuni, dar şi a acţiunilor militare de susținere a 
ofensivei bizantine, în condiţiile în care luptele cu bulgarii se generalizaseră, a impus realizarea 
unei unități de comandament a themelor bizantine din estul Peninsulei Balcanice. Ca urmare, 
guvernarea strategatului de Dristra-Dorostolon a fost încredințată temporar ducelui Thraciei, 
perpetuând, din acest punct de vedere, statutul din ultimii ani de existenţă ai themei 
Mesopotamia Apusului. Funcţia de strateg al Thraciei şi Dristrei deţinută de protospătarul 
David este revelatoare din acest punct de vedere. Primul său guvernator a fost, cu certitudine, 
protospătarul David care, la cumpăna secolelor X-XI, a reunit temporar sub guvernarea sa, atât 
marea themă a Thraciei, cât şi strategatul Dristrei. 

Măsura iniţiată de autorităţile bizantine s-a dovedit a fi doar un artificiu de organizare şi 
guvernare de scurtă durată. Aproape sigur, încă din primul deceniu al secolului al XI-lea, 
strategatul Dristrei era separat de thema Thraciei şi pus sub administraţie proprie, fapt 
confirmat, atât de surse sigilografice — care îl menționează, aşa cum am arătat, pe acel 
„Theodoros, primikerios şi strategos de Dristra”, devenit în scurt timp „strateg autocrat”, 
semn cert al faptului că îşi intrase deplin în atribuţii devenind nu numai guvernatorul unei noi 
theme distincte, ci şi comandantul suprem al forțelor bizantine din regiune —, cât şi literare, 
care în 1017 îl menţionează pe Tzitzkios, „strategul de Dorostolon”, funcţie exercitată, fără 
îndoială, dintr-un an anterior. 

Un sigiliu, descoperit la Silistra, datat de I. Barnea în secolele X-XI, îl menționează, de 
asemenea, pe un „Kli[...] [...]Janoum, patrikios şi strategos”, al cărui nume nu a putut fi 
reconstituit’. Funcţia de strategos îl arată însă a fi comandantul (guvernatorul) unei unităţi 
administrativ-teritoriale bizantine. Care a fost aceasta nu putem decât presupune. Conform lui 
I. Barnea, în ultimul rând al legendei de pe reversul sigiliului „se afla un cuvânt cu şase litere, 
indicând, probabil, numele unei theme. Prima literă pare să fi fost P sau T° Ultimele două 
litere par să fi fost alcătuite din diftongul — OY” ”. Cu titlu de ipoteză, considerăm că nu este 
exclus ca grupul de litere păstrat, „p” şi „ov”, să facă parte, fie din cuvântul /Ao]p{oot6À]Jov. 
Într-un asemenea caz, acest neidentificat patriciu şi strateg ar putea fi considerat si el printre 
guvernatorii strategatului de Dristra-Dorostolon'”. 

Un alt sigiliu descoperit la Păcuiul lui Soare, în punctul numit Dervent, datat în prima 
jumătate a secolului al XI-lea, îl menționează pe un anume „Ioan Maleses, patrikios şi 
strategos”, în care unii specialişti au văzut un guvernator al themei Paristrion-Paradunavon”*. 
În opinia noastră, prezenţa sigiliului lui loan Maleses la Păcuiul lui Soare, în apropiere de 
Silistra, fără alte informaţii decât aceea că posesorul său a deținut titlul de patriciu şi funcția de 
strateg, nu este suficientă pentru a susține că thema guvernată de acesta a fost Paristrion- 
loan Maleses va fi fost unul din numeroşii comandanţi ai forțelor bizantine care, în prima 
jumătate a secolului al XI-lea s-au confruntat, în repetate rânduri, cu pecenegii la Dunărea de 
Jos; fie, cel mai probabil, având în vedere datarea sigiliului, locul descoperirii sale şi funcția de 
strateg, loan Maleses a putut ocupa funcţia de guvernator al strategatului Dristrei, situație în 
care el ar putea fi un predecesor al lui Tzitzikios din al doilea deceniu al secolului al XI-lea. 


31 Barnea 1966, 290-291: „KA[...] [...]avovu zazpikio ai opac)”. 


* Barnea 1966, 291, nota 34. 
3 Märculet 2005b, 39-40, unde îl consideram între primii guvernatori ai themei Paristrion-Paradunavon. 
%4 Barea 1960, 326-327; Barnea 1964, 245-247; DID III, 130: „Iwávvy zatpıkíw oi orpariy D100 Moleon”. 

În orice caz, considerarea lui între guvernatorii themei Paristrion-Paradunavon, în prima 
jumătate a secolului al XI-lea, după 1018-1020, rămâne nu numai discutabilă, ci şi putin 
probabilă”. 

Când s-a realizat desprinderea strategatului Dristrei de thema Thraciei nu cunoaştem cu 
exactitate. Luând însă în calcul evenimentele militare de la Dunărea de Jos putem deduce cu 
destulă aproximație momentul respectiv, care coincide de altfel şi cu o reorganizare teritorială a 
strategatului de Dristra-Dorostolon. Cu titlu de ipoteză credem că, foarte probabil, acest fapt s-a 
consumat la mijlocul primului deceniu al secolului al XI-lea, probabil în 1004 sau foarte 
curând după această dată, odată cu cucerirea de către împăratul Vasile II a Vidinului cu 
regiunea înconjurătoare şi a teritoriilor de pe malul drept al Dunării dintre Dristra şi Vidin, care 
au fost încorporate strategatului de la Dunărea de Jos, căruia îi erau conturate acum definitiv 
întinderea teritorială şi aria de jurisdicție şi îi era desăvârşită organizarea instituțională. 

Alte informaţii privitoare la vreo reorganizare a strategatului de Dristra-Dorostolon nu mai 
avem pentru perioada cuprinsă între mijlocul primului deceniul şi sfârşitul celui de-al doilea 
deceniu al secolului al XI-lea (cca. 1004-cca.1018/1020). Acest lucru ne determină să credem că 
în perioada de circa un deceniu şi jumătate cuprinsă între aceste date, thema de la Dunărea de Jos 
nu a cunoscut modificări majore ale organizării sau întinderii sale. Ca urmare, în structura 
cunoscută ea îşi va perpetua existența până prin 1018/1020 când, odată cu încheierea operaţiilor 
de cucerirea a Țaratului Bulgar, Vasile II va constitui thema Paristrion-Paradunavon. În 
concluzie, în lumina informaţiilor, pe care le detinem suntem în măsură să afirmăm că existența 
strategatului de Dristra-Dorostolon ca themă individualizată la Dunărea inferioară este certificată 
de izvoare timp de circa două decenii: din jurul anilor cca. 1000/cca. 1004 şi până la sfârşitul 
deceniului doi sau la începutul deceniului următor al secolului al XI-lea (cca. 1018/1020), când 
locul său a fost luat de o nouă unitate administrativ-teritorială, thema Paristrion-Paradunavon. 


Sintetizarea rezultatelor la care am ajuns în urma realizării prezentului studiu, ne 
permite formularea următoarelor concluzii: 

1. Strategatul de Dristra-Dorostolon a funcționat ca strategat de frontieră între 
cca. 971-post 986. Teritorial el a ocupat într-o primă etapă întreg spațiul danubiano-pontic 
(cca. 971-cca. 976), pentru a fi redus într-o etapă următoare numai jumătatea meridională a 
aceluiaşi teritoriu (cca. 976-post 986). În toată această perioadă (cca. 971-post 986) strategatul 
de frontieră Dristra-Dorostolon a constituit o subdiviziune administrativ-teritorială a themei 
Mesopotamia Apusului. 

2. În lumina informaţiilor, pe care le detinem suntem în măsură să afirmăm că existenţa 
strategatului Dristrei ca themă individualizată la Dunărea inferioară este certificată de izvoare 
timp de circa două decenii: din jurul anilor cca. 1000/cca. 1004 si până la sfârşitul deceniului 
doi sau la începutul deceniului următor al secolului al XI-lea (cca. 1018/1020), când locul său 
a fost luat de o nouă unitate administrativ-teritorială, thema Paristrion-Paradunavon. 


3 Märculet 2002a, 52; Cf. Madgearu 1999, 431, nu îl include între guvernatorii themei. 


Din nou despre organizarea teritoriilor bizantine de la Dunărea de Jos... 315 


Bibliografie 


Cedrenus, Georgius, Historiarum compendium loannis Skylitzes ope (confectum) ab 
Immanuele Bekkero suppletum et emendatum Excerpta ex Breviario Historica 
Ioannis Skylitzes, II, Bonn, 1839. 

Scylitzae, Ioannis, Synopsis historiarum, Berlin-New York, 1973 

Zonarae, Ioannis, Epitomae historiarum libri XIII-XVIII, (ed. Th. Büttner-Wobst), Bonn, 1897. 


Barnea, I. 1960, Sigilii bizantine inedite din Dobrogea, SCN 3, 323-332. 

Barnea, I. 1964, Sceaux de deux gouverneurs inconnus du thème de Paristrion, Dacia, N.S. 8, 
239-247. 

Barnea, I. 1966, Noi sigilii bizantine de la Dunărea de Jos, SCIV 17, 2, 277-297. 

Bănescu, N. 1928, La romanité de la Dobroudja a travers les siècles, Bucarest. 

Bănescu, N. 1946, Les duchés byzantins de Paristrion (Paradounavon) et de Bulgarie, 
Bucarest. 

Bănescu, N. 1943-1944 (1944), Precizări istorice cu privire la ducatele bizantine Paristrion 
(Paradunavon) si Bulgaria, ARMSI 3, 26, 59-81. 

Bănescu, N. 2003, Istoria Imperiului Bizantin, II, Imperiul Bizantin clasic (610-1081), Bucureşti. 

Bănescu, N., Papahagi, P. 1935, Plombs byzantins découverts à Silistrie, Byzantion 10, 601-606. 

Bolşacov-Ghimpu, A. A. 1972, O ştire bizantină din Dobrogea despre un voievodat creştin de 
la nordul Dunării, la sfârşitul secolului al X-lea, GB 31, 1-2, 104-116. 

Bolşacov-Ghimpu, A. A. 1973, Localisations de sites d'époque romaine et byzantine dans la 
zone du Bas-Danube, RESEE 9, 3, 553-561. 

Brezeanu, S. 2004, O istorie a Bizanțului, Bucureşti. 

Cazacu, A. 1944, Câteva consideratiuni asupra fragmentelor aşa-zisului Toparcha Gotticus, 
Revist 30, 1-12, 33-53 

Cihodaru, C. 1961, Observaţii critice asupra însemnărilor „Toparhului Bizantin”, SCŞlaşi, 
12, 2, 259-272. 

Cihodaru, C. 1965, Alte precizări în legătură cu valul de piatră din Dobrogea şi cu însemnările 
Toparhului Bizantin, AIATasi 2, 261-280. 

Diaconu, P. 1962, Despre datarea valului de piatră din Dobrogea şi localizarea evenimentelor 
din nota Toparhului Grec, Studii. Revista de Istorie 15, 5, 1215-1235. 

Diaconu, P. 1965a, Din nou despre datarea valului de piatră din Dobrogea şi nota Toparhului 
Grec, SCIV 16, 1, 189-199. 

Diaconu, P. 1965b, Din nou despre datarea valului de piatră din Dobrogea şi nota Toparhului 
Grec (II), SCIV 16, 2, 383-394. 

Diaconu, P. 1968, Alte precizări în legătură cu valul de piatră din Dobrogea şi însemnările 
Toparhului Bizantin, SCIV 19, 2, 357-369. 

Diaconu, P. 1969, Rolul cetății Păcuiul lui Soare în cadrul situației politice a Dobrogei la 
sfârşitul secolului X, Pontica 2, 395-400. 

Diaconu, P., Vâlceanu, D. 1972, Păcuiul lui Soare. I. Cetatea bizantină, Bucureşti. 

Jirecek, C. 1876, Geschichte der Bulgaren, Praga. 

Madgearu, Al. 1999, The Military Organization of Paradunavon, Byzantinoslavica 60, 2, 421-446. 


316 VASILE MARCULET 


Märculet, V. 2002a, Asupra organizării teritoriilor de la Dunărea de Jos în secolele X-XII: 
Thema Mesopotamia  Apusului, Strategatul Dristrei, Thema  Paristrion- 
Paradunavon, în Istorie şi ideologie. Omagiu profesorului Stelian Brezeanu la 
60 de ani, Bucureşti. 

Märculet, V. 2002b, Relaţiile Imperiului Bizantin si ale republicilor maritime italiene cu Țările 

Române până în secolul al XV-lea, Sibiu. 

Märculet, V. 2005a, „//poroora Yapiw Kai apxovri tov Avkootouiov”. Cu privire la existenţa 

unei stăpâniri bizantine la Dunărea de Jos în secolele IX-X, BMMN 3, 25-38. 

Märculet, V. 2005b, Imperiul Bizantin la Dunărea de Jos în secolele X-XII. Spaţiul carpato- 

balcanic în politica vest-pontică a Imperiului Bizantin, Tg. Mureş. 

Märculet, V. 2006, Stăpânirea bizantină la Dunărea de Jos în sec. X-XII. Aspecte din istoria 

Themei Mesopotamia Apusului, a Strategatului de Dristra-Dorostolon şi a 

Themei Mesopotamia Apusului, Mediaş. 

Mititelu, I., Barnea, I. 1966, Sigilii de plumb bizantine din regiunea Dunării de Jos, SCIV 17, 
1, 43-50. 

Oikonomides, N. 1964, Un taktikon inédit du X° siècle. Cod. Scorial. gr. R-II-11, în Actes du 
XII" Congrès International des Études Byzantines. Ochride, 10-16 septembre 
1961, 2, Beograd, 177-183. 

Oikonomides, N. 1965, Recherches sur l’histoire du Bas-Danube aux X-XI siècles: La 
Mésopotamie de l'Occident, RÉSEE 3, 1-2, 57-79. 

Ostrogorsky, G. 1963, Geschichte des byzantinischen Staates, München. 

Papahagi, P. 1931, Sceaux de plombs byzantins inédits trouvés a Silistrie, RHSEE 8, 10-12, 
299-311. 

Pavlov, P., Ianev, I., Cain, D. 2002, Istoria Bulgariei, Bucureşti. 

Rădulescu, A., Bitoleanu, I. 1979, Istoria românilor dintre Dunăre şi Mare. Dobrogea, Bucureşti. 

Salamon, M. 1971, Some notes on an Inscription from Medieval Silistra (c.976), RESEE 9, 3, 
487-496. 

Sevcenko, I. 1969, A Byzantine Inscription form Silistra reinterpreted, RÉSEE 7, 4, 591-598. 

Stănescu, E. 1974, Byzance et les Pays roumains aux IX°-XV° siècles, în Actes du XIV" Congrès 
International des Etudes Byzantines. Bucarest, 6-12 septembre 1971, 1, 
Bucuresti, 393-431. 

Wirth, P. 1989, Grundziige des byzyantinischen Geschichte, Darmstadt. 

Zbuchea, Gh. 2001, Revenirea Imperiului Bizantin la Dunărea de Jos, în Şt. Pascu, R. 
Theodorescu (coord.) Istoria românilor, III. Genezele româneşti, Bucureşti. 

Zlatarski, V.N. 1927, Istorija na bălgarskata dărjava prez srednite vekove, I, Sofia. 

Zlatarski, V.N. 1929, Politeskoto polojenie na severna Bălgaria prez XI i XII vekove, Izvestija 
na istoriceskoto druzestvo vă Sofia 9, 3-42. 


Vasile Märculet 

Grup Școlar de Industrie Uşoară Medias, 
str. Sticlei, nr. 9, jud. Sibiu 

Tel. 0269-836748 

vasmarculet@ yahoo.com 


